
NAKLADA GLASNIKA SRCA ISUSOVA 


Tko je bio o. Erik Brandis? 


Na ovo je pitanje opširno i na više mjesta od- 
govorila »Travnička Spomenica« od god. 1932. (str. 
96, 122, 195, 259, 435 ii 487*) No kako mnogima ova 
Spomenica možda još nije poznata, evo im bar u- 
kratko nekoliko crtica iz njegova života, koje će 
osvijetliti ovog skromnog, a ipak za Hrvate veleza- 
glužnog redovnika. 

Rodio se god. 1834. blizu Maribora na očevu 
dvorcu Windenau (slov. Betnava ili Slovenski 
log), danas u posjedu kneza-biskupa mariborskoga. 
Svoj je dugi vijek proživio što u Austriji, što u Bel- 
giji, u Madžarskoj, u današnjoj Čehoslovačkoj, u Ga- 
liciji, no gotovo polovicu, punih 41 godinu među Hr- 
vatima, i tou Zagrebu 8 godine (1876.—9.), a u 
Travniku 38 godina (1882.—1921.). Bio je pro- 
fegor punih 838 godina, sve do svoje osamdesete. 
Glavni mu je bio predmet prirodopis. Tri puta je bio 
poglavarom: u Kaloči (1872.—75.),u Kaporna- 
ku (1875.—6.) iuDobromiljuu Galiciji (1888.). 
Preminuo jeu Travniku u 87. godini života, dne 
3. siječnja 1921. 

Učeni O. Ljudevit TomesAnyi (Tomča- 
nji) D. I, njegov bivši podanik u Kaloči, zbio je cijeli 





*) »Travnička Spomenica za god. 1982.«, 448 str., 107 sli- 
ka, cijena 60 Din., dobiva se kod Akademije »Regina Aposto- 
lorum«, Sarajevo, Koroščeva ul. 15. 

njegov život u ovo malo riječi: »Otac Brandis bio je 
u pravom smislu riječi svetac«. Drugi Isusovac, koji 
ga je imao za rektora u Dobromilju, veli, da je tamo 
O. Brandis ostavio uspomenu »kao muž svevog ži- 
vota, kao redovnik valjan i umrtven«. A 0. Viktor 
Kopatin, koji ga je poznavao iz Travnika, kratko 
i zgodno reče: »Pater Brandis — virtute grandis: 
— Otac Brandis — velikan krepošću«. 


se 
LO 


I doista je bio velik, 

Velik najprije prezirom svijeta. Njegov otac, 
Klemens, bio je grof iz stare, bogate kuće, duge 
godine bio je carski namjesnik u Tirolu, uživao je 
osobito pouzdanje cara Ferdinanda 1, koji ga 
je, odrekavši se prijestolja, pozvao u Pra g za dvor- 


skoga meštra. Inaš mladi Erik, još gimnazijalac, 


dvije je godine živio tu na carskom dvoru. A i car 
Franjo Josip vrlo je cijenio Erikovu porodicu, 
te je kasnije njegova jedinoga brata, grofa Antu - 
na, imenovao svojim namjesnikom u Tirolu, dok ie 
bližnji rođak postao kotarski predstojnik u Zenici. 

čemu se dakle naš Erik nije mogao nadati u 
svijetu? Otvorena mu je bila sjajna karijera, čekala 
ga bogata baština, častan i udoban život. 

No kada je u Louvainuiulnnsbrucku 
svršio pravne nauke, iznenadi svijet svojom odlukom, 
da stupi u Družbu Isusovu (1855.). Nije. ga plašila 


opaka mržnja, kojom neprijatelji Crkve progone 


upravo ovaj Red, premda je za svojega đakovanja u 


Innsbrucku g. 1848. sam doživio, da su Isusovce.pro-. 


gnali iz Austrije. Ali poletna duša Erikova ne mari 


ni za što, kad odluči da pođe za Isusom, pa, makar, 


morao za njim i na Golgotu. 

Još veći je bio O. Brandis u Redu težeći za vr- 
huncem savršenosti. 

Njegova ljubav k redovničkom siromaštvu bila 
je upravo izvanredna, Htio je doista biti siromašan. 
Kao rektor u Kaloči nije si priuštio ni najjedno- 
stavnije udobnosti. Ni umivaonika u sobi nije imao, 
nego bi lavoar po danu metnuo pod potkrov u poste- 
lji, a navečer bi ga stavio na stolicu, Kad je u Za- 
grebu stanovao kod čč. ss. Milosrdnica, nije dao, 
da ga itko dvori. Sam bi meo i redio sobu, sam nosio 
vodu i drva, sam čistio haljine i obuću. Takav je bio 
iu Travniku. Odijelo i obuću bi nosio, dok se više 
nije mogla pokrpati. Njegova je soba \ila prava iz- 
ložba siromaštine. Čista i uredna, ali nema tu ništa, 
što bi oko podražavalo. Na polici samo malo knjiga. 


* Kad koje nije više trebao, odmah bi je vratio. 


Divna je bila i njegova poniznost. Otac H ii b- 
ner svjedoči o svojem bivšem kaločkom poglavaru: 
»Bio je u najvećoj mjeri ponizan. Ni u čem se nije 
moglo opaziti, da je rektor kolegija«. Kad se god. 
1880./1. radilo o osnutku crkvene hijerarhije u Her- 
ceg-Bosni, došao je O. Brandis u kombinaciju za ba- 
njalučku biskupsku stolicu. Upitan od rođaka, 
(da li bi želio postati biskupom, odgovori: »Kad bih 
težio za odličnim mjestima, ne bih nosio ovo odijelo«. 
U Travniku si ga nerijetko mogao vidjeti kod zajed- 
ničkog ormara za čišćenje obuće, gdje ga praši i redi, 
Kad bi na hodniku opazio smeća, eto ga odmah s met- 
licom i lopaticom. A da si ga mogao motriti, s kojim 
je počitanjem bivši superior i rektor stajao pred po- 
glavarom, makar 30 i 40 godina mlađim, da ga pita 
za savjet, da moli koje dopuštenje ili da mu otkriva 
dušu! U svojoj poniznosti bio je poslušan kao dijete. 

Otac Brandis, odgojeni u obilju i u svakoj udob- 
nosti, postao je i velik pokornik. Njegovoj je revno- 
sti premalo bilo, da vjerno vrši pokore običajne u Re- 
du, on im je od svoje volje dodavao još i mnoge dru- 
ge. Na svoje naporne znanstvene ekskurzije ponio bi 
za cijeli dan samo komad kruha. Jedan put putovao 
je Dunavom cijeli dan s jednom samo žemljičkom. 


Nikad ne bi dulje počivao nego do 4 sata uju- 
tro, a nerijetko bi ustajao i mnogo ranije. A na čem 
je spavao? Ne na mekoj postelji niti na slamnjači, 
nego na tvrdom podu. Prostirao bi samo plahtu, polo- 
žio jastuk, legao, te se jorganom pokrio. Tako je ra- 
dio do svoje osamdesete. Kadi je bio rektor u Kaloči, 
pripovijedaju, nije si dao ložiti peći ni za vrlo oštre 
zime, i nitko ga nije nikad vidio u kaputu. U školi je 
uvijek stajao, i kad se umoran vratio s ekskurzije, i 
.kad su ga već pritisle staračke godine. 


Nego već za mladih dana tako se je obuzdavao, 
da nije, kako ge iz njegova zapisnika može zaključiti, 
nikad okaljao svoje nevinosti. 

U tako čistoj i kreposnoj duši razvila se ljubav 
prema Bogu do pravog heroizma. ' 

Ta ga ljubav otrgnula od svijeta; htio je da po- 
stane »drug Isusov«, da za njega živi, za njega radi 
i trpi. Ova ga ljubav neprestano nukala na velikoduš- 
ne žrtve i pregaranja. Ona mu nadahnula ovu zaista 
udivljenja vrijednu molitvu: »Daj, Isuse, da budem 
pod poglavarima i na mjestima, gdje ću najviše imati 
da trpim ; daj da ne vidim ploda ni kod uzgoja ni kod 
propovijedanja, ako to može biti, a da te ne uvrije- 
dim. Bit će mi dosta, postanem li tako sličan tebi, Go- 
spodinu svojem i Spasitelju!« | 

Svoju ljubav k Isusu želio je O. Erik još i naj- 
većom žrtvom zasvjedočiti. Nije mu dosta, što je već 
sam život pravoga redovnika po nauci sv. Tome ne- 
krvno mučeništvo; nije mu dosta, što dodaje i mu- 
čeništvo svojevoljne oštre pokore; želi naš O. Erik 
da i samu svoju krv prolije za Isusa pravom muče- 
ničkom smrću. Već na prvim stranicama njegova du- 
hovnog zapisnika nalazimo na ovu njegovu velikoduš- 
nu želju (1868.). I nije ga više ostavila. Kao rektor 
u Kaloči piše (1874.): A šta je s tvojim muče- 
ništvom, za kojim toliko čezneš i već tako dugo Go- 
spodina moliš*« U Zagrebu opet bilježi (1877.): 
»Pisat ću Ocu Generalu, a inače čuvati svoju tajnu, 
te proslijediti puk k mučeništvu«. A malo.zatim pi- 
še: »Uzevši u ruke relikvije bl. Andrije Bobole mo- 
lio sam Boga, da se udostoji podijeliti mi mučeništvo 
slično onome, što ga pretrpje bl. Andrija Bobola.« 
U Kalksburgu piše (1879.):  »Sve se iznova 
vraćam želji, da umrem s Kristom i za Krista«. U 
Trnavi uzdahne (1881.): »Ššto, nestaje li opet na- 
de, da će mi se napokon pružiti prigoda, te posta- 
nem mučenikom ?« A još u poodmakloj dobi, u 64. 
godini života, u Travniku povjeri iznova svojem 
zapisniku tajnu svojega srca (1900.): »želim pro- 
liti krv svoju; želim smrt sličnu Spasiteljevoj, da 
zadovoljim za grijehe svoje i naroda«. 

Ove zadnje riječi upućuju nas već na Erikovu 
velikodušnu ljubav prema bližnjemu, za kojega želi 
i krv svoju dati. Tako je i kao superior u Kapor - 
na ku (1876.) »ponudio Bogu samoga sebe kao zado- 


voljštinu za grijehe ljudi«. 


No koje je ljude, koje narode O. Brandis osobito 
ljubio? — Kao ervena nit proteže se kroz njegov život 
ljubav k Slavenima, a napose k Hrvatima. 

>U trećoj probaciji«, tako Piše još kao starac 
(1906), »u ono vrijeme samoće, otvorio mi se put k 
hrvatskom narodu. Bog i Hrvati!« Dakle već od £0- 
dine 1868., od svoje 84. godine, čeznuo je neobičnom 
ljubavlju za apostolskim radom među Hrvatima. 

Bio je već u svojoj 31. godini, ako ne Prije, kad 
je počeo u Kaloči učiti hrvatski jezik, pa ga je još 
tamo bar toliko naučio, da je mogao ispovijedati Bu- 
njevce, što je vrlo rado činio. Kao kaločki rektor da- 
vao je konviktorcima iz Vojvodine knjige Društva sv. 
Jeronima. "U novinama je s osobitim zanimanjem 
pratio »vijesti iz Hrvatske i Vojne krajine«. Za svo- 
jega dvogodišnjeg boravka u Kalksbur gu brzo 
ssu tamošnji hrvatski gojenci opazili njegovu osobitu 
sklonost, te ga neki nazvao »hrvatskim Patrom« 
(1871). O. Brandis pisao je i nekom Isusovcu u Za- 
greb, nebi li mu priskrbio hrvatski rječnik. On sam 
zamoli poglavare, da ga pošalju k Hrvatima. 

No mjesto k Hrvatima, poslaše ga DO treći put 
među Madžare, ovaj put kao rektora u Kaloč i, za- 
tim kao superiora u Kapornaku. Napokon mu se ipak 
ispuni želja, te je 8 godine bio u Zagrebu. Sad se 
je svom revnosti vježbao u hrvatskom jeziku, držao 
u školi Milosrdnica po koje pokusno predavanje iz 
Prirodopisa, tumačio kršćanski nauk i davao trodnev- 
ne duhovne vježbe. A kako mu je tek drago bilo, kad 
je u češkom selu Dežanovcu prvi put s propovijedao- 
nice mogao »na hrvatskom jeziku lomiti kruh riječi 
Božje«. 

Upravo primjer bl. Andrije Bobole ponu- 
ka Brandisa, te se Bogu velikodušno »ponudi za apo- 
stolat među Slavenima, osobito nesjeđinjenima« 

(1877). 

No kako je tek usplamtjela njegova apostolska 
revnost, kad se je Austrija god. 1878. spremala, da 
oslobodi Herceg-Bosnu od turskog jarma! Otac Bran- 
dis ko da se pomladio, ko da odsada živi samo za 
Bosnu. Nadao se je, da će se tamo Družbi Isusovoj 
otvoriti novo polje rada, dakako i njemu; i što nije 
sve poduzimao, da to pospješi! Još za vrijeme rata 
pohitiuBanjuLuku, te je on prvi Isusovac nove 
Družbe, koji je stupio na bosansko tlo. Priskrbio si 
je i povlastice vojnih duhovnika za vrijeme rata, ne 
bi li ga poslali na samo ratište. Kad je vidio, da su 
jedna vrata zabravljena, pokuša ući na druga. Sad 
bi htio preko Dalmacijeu Livno, sad u Mostar, dok 
se napokon u jesen 1879. preko Broda ne zaputi 
u Travnik da razvidi položaj. No poteškoće za osnu- 
tak kuće Družbe Isusove u Bosni kao da se ne će tako 
brzo dati ukloniti. Možda, tako piše, tek za 15—20 
godina. A zašto? »Tko zna, tako veli u svojoj poniz- 
nosti, nijesam li upravo ja glavna zapreka, zašto 
stvar ne napreduje? želim svojom krvi postati žrtva 
pomirnica, koja bi napokon pravim Isusovcima 
otvorila put onamo!« — »Iznova se prikazah Bogu 
po rukama bl. Andrije Bobole za apostolska 
«djela među Slavenima«. 

Kad je još iste godine sinula nada, da će Isusovci 
u Bosni dobiti biskupsko sjemenište, e puste li radosti 
Oca Brandisa! U jednom samo mjesecu (1880) na- 
pisa Ocu Generalu tri opširna lista o tamošnjim pri- 
likama i preporučivao mu Travnik kao najpode- 
snije mjesto za osnutak sjemeništa. 

I napokon mu se ostvari najmiliji san. Na Sveta 
tri Kralja 1882., dođe on prvi u Travnik, da otvo- 
ri kuću, te radostan javlja svojem ujaku, grofu A1l- 

fredudAvernas: »Kako vam je poznato, sla- 
venski je jug bio zadnja meta mojih želja na zemlji. 
Slobodno mogu napokon vapiti: Sad otpuštaš s mi- 
rom slugu svojega !« 

No iza malo mjeseci bi poslan kao rektor u D o- 
bromilj. Travnički su seminarci plakali na ra- 
stanku s dobrim ocem. Iz svojeg novog boravišta. 
piše svojem ujaku: »Nek je Dobromilj i poljski raj: 
moje srce čezne za lijepim jugom onkraj Save«. Tje- 
šio se ipak time, što i tamo radi među Slavenima i 
za Slavene. 

No ta poljska epizoda nije trajala puno više od. 
godine dana, pa eto Oca Brandisa opet i za uvijek u 
Travniku. 

Za njegovu ljubav prema Slavenima svjedoči i 
to, što se je uvijek trudio, da nauči njihove jezike. 
Prvi slavenski jezik, što ga je još za đačkih dana. 
učio, bio je slovenski jezik, slijedio je hrvatski i sta- 
roslovenski, u Bratislavi slovački, u Dobromilju 
poljski. Bavio se i staroslovenskom liturgijom. 

Nego zašto je O. Brandis upravo Hrvate to- 
liko ljubio? 

U njegovim zapisnicima i listovima nalazimo: 
poglavito četiri razloga: 


Prvi je bio njegova čežnja za mučeništvom, za. 


koju se je, možda nešto naivno, nadao, da bi se naj- 
lakše mogla ostvariti kod južnih Slavena u tadašnjoj, 
Turskoj. 

Drugo, vrlo ga se kosnulo, što su Isusovci god. 


1871. napustili Požegu, jedinu tada kuću u hr- 


vatskim zemljama. Mislio je, gdje je progonstvo, 


gdje se žrtve traže, tamo bi on upravo bio na svom: 

mjestu. I odmah zamoli poglavare, da ga pošalju u 
Požegu ili kudgod u Hrvatsku . 

Treći razlog odaje njegovu plemenitu dušu, kad 
piše: »Volim raditi za potlačene, nego li za tlačite- 
lje.« 

Četvrto, njegova ljubav k poniznosti i križevima 
nadahnula mu u Bratislavi god. 1880. ove doista 
divne riječi: »Prikazujem se Bl. Djevici i Presve- 
tom Srcu Isusovu za ovaj ostavljeni narod. Rado ću 
podnositi uvrede, progonstva, siromaštvo i ostale kri- 
ževe našega Gospodara i Kralja. Volim biti siroma- 
šan i nevoljan među narodom, čijim jezikom još pot- 
puno ne vladam, nego li s katedre predavati u Brati- 
slavi, u Beču ili u Pešti. — Dao Bog, svjedočile ove 
riječi 1 poslije moje smrti za moju ljubav k hrvat- 
skom narodu!« 

Eto, to je bio O. Erik Brandis! — Doista »vir- 
tute grandis!« 

Kad je njegov životopis izašao u »Travničkoj 
Spomenici«, iznenadio je možda najviše upravo one, 
koji su ga za života poznavali ili zapravo mislili, da 
ga poznaju, a možda se tek sada uvjerili, da je on bio 
pravi »sakriveni dragulj«, pa i pred njima sakriven. 
Skromni život prirodoslovca i njegova poniznost ni- 
jesu dali naslutiti, kolika se nutarnja veličina i kako 


neobična krepost u njem krije. 


A evo sada i drugog iznenađenja. Otac Brandis 
nije za života objelodanio ni najmanjeg člančića na- 
božnog sadržaja. To nije bio njegov posao. No zaci- 
jelo će se u nebu veseliti, može li nam makar. sada 
koju progovoriti za našu duhovnu korist i pobudu. 
Našao se je naime iza njegove smrti latinski rukopis, 

duhovni zapisnik, gdje je kroz 48 godina (1868— 
1915) bilježio, naročito za godišnjih duhovnih vježbi, 
rasvjetljenja, načela i odluke. Iz ovog intimnog za- 
Pisnika, a još ponešto iz njegove privatne 'korespon- 
dencije, probrasmo ponajljepše misli i aforizme, što 
se ističu dubinom, duhovitošću ili poletom Bogu pre- 
dane duše, svega do 260, od kojih 'ni šesti dio nije 
bio upleten u njegov životopis. Ovo duhovno biserje 
sredismo prema predmetu u 17 kratkih poglavlja, od 
kojih se nekoja doimaju, kao da su iz divne knjižice 
»Nasljeduj Krista«. Vrijedna su, ne samo da se či- 
taju, nego i pomno razmatraju i da nam budu 'kao 
pouzdani putokazi u našem zemnom žiću. 


1. Taština svijeta. 


Sve je izgubilo svoj čar, što me je u svijetu prije 
mamilo, ali ne u jedan mah. Pomalo sve se rušilo; i 
što mi se prije pričinjalo, da sja, rasplinjivalo bi mi 
se pred očima. 

Mnogo toga čini se, kao da je nešto veliko; a kad 
tamo, nije drugo nego dim i magla. 

Ah, što je sva moć i snaga? što su vojske, topovi, 
goleme mašinerije i sva ostala čudesa moderne tehni- 
ke, koja nas svojom veličinom i jačinom zanašaju? 
Kako je sve to sićušno, usporedi li se sa silom groma, 
povodnja i potresa! 

Joj, kako ih je malo, koji iskreno teže za istinom! 
Sputani posve negvama svojih strasti ništa drugo ne 
traže do li varava dobra ovoga svijeta. 

Ima ih, koji hoće da su najprije Slaveni, Ma- 
džari, Talijani, a tek onda u svojoj glavi nešto smi- 
šljaju, što će im, kako se sami uvjeravaju, baš do- 
voljno biti, da nekako svoju dušu spase. 

Ako duh nacijonalizma u čovjeku odviše Dre- 
otme mah, ugušit.će vjeru i pobožnost. 

Gdje su na sudnjem danu Slaveni, gdje Francu- 
zi, gdje Nijemci, gdje Madžari? — Nema nego samo: 
jedan narod odabranika i jedan narod prokletnika. 

U naše je doba moralna snaga posve izdala, te je: 
sav svijet omekoputio. 

Ljudi bez duše i savjesti, puni varke i laži, služe: 
se krinkom tobožnjeg pirkja da prikriju svoje opa- 
čine. 

Zašto da me opsjenjuje blistavost prividne mo- 
ći i ispraznog znanja ovog taloga pokvarenosti? 

Nerazboritog li čovjeka, koji drži za nešto ve- 
liko sve ono, čim ga.opaki svijet mami ili straši. 

Kako bi bezumno radio, tko bi u velegradu, po 
najprometnijim ulicama, posred konja i kola i ostale: 
vreve, zatvorenih očiju tumarao? No još je nesmotre- 
niji, tko se bezbrižno naslađuje taštinama svijeta. 

Duša je moja poput nestašnog, nerazvijenog dje- 
čarca, koji hoće sad ovo, sad ono, što nije dobro — 
kad eto na — ide časni starina, pogleda ga, pa će 
svima: »Ta, za Boga miloga, što puštate malom ne- 
valjancu tako ludovati?« ' 

Često se pitam: Zašto već jednom ne prestaješ. 
tako pomamno hlepiti za ljudskom hvalom i slastima. 
ovoga života, kad je sve to pusta taština? 

Treba da na sve mrzim, što svijet ljubi i što mi 
nuđa. 

E, kako bi nam se gadilo ma samo i pogledati 
na slasti i lasti varavog svijeta, kad.bi u nama, bilo: 
više žive vjere! 

Kad već tjelesna bol može -učiniti, da sva sjetil- 
na dobra za me izgube svoj čar: kad me može gotovo: 

lišiti njihove porabe: zar ne bi mogla to isto polučiti 
moja dobra volja s milosti Božjom? 

čuvat ću se, da si previše ne tarem glave radi 
prolaznih dobara. 

Radovat ću se, ako me svijet zaboravi; a bojat 
ću se ako me uštuje. 


2. Bog. 


Ako Boga u svemu ne prepoznajem, doista sam 
slijep kraj očiju. 

Ne ću se od sjetila dati zaustavljati, nego ću 
misao i srce gore uzdizati. 

Odista ne možeš ništa pomisliti, što ne bi očito- 
valo ljubav Božju. Jer sve što postoji, stvoreno je; i 
štogod u sebi ima dobra, dano mu je od neizmjerne 
ljubavi Božje. 

Zar smijem više ljubiti ono, što vidim, nego li 
Onoga, kojega po vidljivim stvorovima treba da u- 
poznam? 

U koga je vjera vazda budna, taj sve što se do- 
gađa, svodi na Boga. čijim duhom oblada nemir, taj 
premalo pazi na nutarnje djelovanje milosti Božje; 
taj će jedva moći razlikovati dobro od zla. 

Boga ću tražiti, gore ću težiti! 

Ništa mi na svijetu ne smije duše tako zaokup- 
ljati, čega, kada to zatraži slava Božja, ne bi se rado 
odrekao. 

Boga svagdje nalazim nazočna; svagdje me če- 
ka, neće li mi se iz srca ili sa usana k njemu uzvi- 
nuti glas. 

često se čudom čudim, kako me strpljivo dragi 
Bog sve bliže k sebi privlači. 


3. Providnost Božja. 15 


Koliko puta Bog, kao u Betlehemu, stoji pred 
vratima i kuca, a duša mu neće da otvori. Ne mili 
joj se glas njegov, kada što zatraži. I premda je do- 
bri Bog najiskreniji prijatelj i dobročinitelj, pušta 
čovjek Gospodara svijeta, da čeka, dok prije ne udo- 
volji gostima ove zemlje. 

Bogu ću prije svega zahvaljivati. Više ću misliti ' 
na ono, što sam primio, nego na ono, čemu se nadam. 
Zar dragi Bog nije više nego sve, što zaželjeti mogu? 
Kad mi samoga sebe daje, mogu li još više što tra- 
Žžiti? Neću da mu nezahvalnošću dodijavam, nego 
ću najprije priznati primljena dobročinstva, koja su 
daleko iznad mojih zasluga. Tek zatim ću ga moliti 
Za cno, što mi još treba. Naročito ću ga moliti, da me 
rasvijetli i razotkrije mi izvor zlu i slaboćama mo- 
jim, koje me lišavaju tolikih zasluga. To je osobito 
taština i častohljeplje, što mi dušu svojim slatkim 
otrovom tako lako omamljuju. 

Mudro radi, tko se volji Božjoj sasvim prepusti. 

Jasno sam upoznao, kako ne valja ništa više že-. 
ljeti, nego da se po nama potpuno izvrši volja Božja. 
Predanost u volju Božju. Zato mi je nastojati, da ge 
u raznim svojim poslovima opet i opet Bogu prika- 
žem. ' 

Bože, ja tvojoj slavi služim, a ne svojoj! 


3. Providnost Božja. 


Ima ih premnogo, koji putova Providnosti Božje 
malo ili nimalo ne razumiju, te zato o najvažnijim 
stvarima posve neumjesno govore. Upoznao sam, ka- 
ko je potrebno, da svagdje prepoznamo ruku Božju, 
koja svime upravlja. 

Mnogo sam toga preturio u životu i dobro isku- 


sio, što će reći: mirno promatrati Providnost Božju i 


njezino upravljanje; ne smetati joj, nego joj se pre- 


ma svojem ograničenom shvaćanju odazvati, s njom 
sudjelovati. Blago si ga čovjeku, koji je oruđe u ru- 
kama Božjim! 

Providnost nas Božja protivštinama popravlja, 
uzgaja i vodi na putu k savršenosti. U mojem du- 
gom životu često mi je upravo ono bilo na korist, što 


se činilo, da je pravi bič Božji, kao što su slabo zdra- 
vlje, bolest, protivštine, nenavidnost i razne druge 


kušnje. Na svemu tome moram Bogu zahvaliti. »Vi 


ste meni smišljali zlo, ali ga je Bog okrenuo na do- 


bro« (Gen. 50, 20). Priznajem, da me je dragi Bog 
vodio kao brižljiv Otac, i nastojat ću, da mu zato 
budem zahvalan. 


Ruka Božja sve može; ali često pripušta, da do- 


đe do skrajnosti, prije nego će poslati pomoć. Svi su 
držali, da se Krist morao bolje pobrinuti za život svo- 


jega prijatelja Lazara, a kad tamo, čeka, dok je već 


treći dan u grobu. Ali Bog obično u svojoj Provid- 
nosti ne postupa, kako se ljudima čini da treba. 
Ako Bog što naredi, zacijelo će i providjeti. 
Ozbiljno ću nastojati iskorijeniti tu manu, da 
svoje uspjehe pripisujem sebi, a ne Providnosti Bo- 
žjoj. 
Uvelike će nas unapređivati, naučimo li se, sve 
primati kao iz ruke Božje Providnosti. 


4. Protivštine. 


Bog hoće da njegove ljubljene sluge i prijatelji 
katkad okuse nevolje ovoga života, da tim zasluže. to 
ljepšu krunu za budući život. 

Sve u svoje vrijeme! Dani našega sadašnjeg ži- 
vota nijesu dani svadbenog vegelja. Neću li sada tu- 
govati, neću se u budućem životu radovati. 

Ako me je Bog iskušavao protivštinama, to me 
je dobri moj Otac samo htio uzgajati onom osobitom 
brigom, kojom uzgaja svoje izabrane. Bog je htio, da 
po školi križa napredujem u znanosti Svetaca. Ma- 
kar i sto puta klonuo pod bremenom križa, ipak se 
svaki put digni i Bogu spremnim pokaži opet na se 
uzeti isti križ, pače i teži. 

Neka bolesti! neka prezira! neka posvemašnje 
nesposobnosti! Dosta mi je, izvršim li zadaću, koju 
mi je Bog dao. j 

Prikazao sam se Bogu, bude li na njegovu veću 
slavu, neka me nasiti pogrdama, kako si je to izmo- 
lio sv. Ivan od Križa. Ljubit ću protivštine i poniže- 
nja; a one što me budu prezirali, voljet ću kao oruđe 
u rukama Božjim. 

Nipošto neću biti sličan prosjakinji, koja svo- 
jim jadikovkama svima dosađuje. 

Radije ću misliti na vječno blaženstvo nego li na 
ono, što sjetu ili bojazan budi. Već i ljudska razbo- 
ritost uči, kako jedino onaj izvađa velika djela, koji 
ne preza ni pred kakovim poteškoćama, na koje svaki 
dan nailazi. 

Mnogo sam, istina, za života prepatio; ali me je 
vazda tješilo pouzdanje u Boga, molitva i zagovor 
mojih nebeskih zaštitnika, u prvom redu Bl. Dj. Ma- 
rije. 

Zar mi u životu nijesmo kao u lađici, kojom se 
valovi igraju? No zašto tako malo pokazujemo vjere 
i odvažnosti; zašto se tako slabo sjećamo, da je Go- 
spodin s nama? O da mi je biti u lađici usred bijesnih 

valova s apostolima, obnemoglim od napora i stude- 
ni, ako je samo nazočan Onaj, koji se Dričinjava, kao 
da spava! 

Kad se odasvuda poteškoće nadižu poput valova 
uzburkanog mora, tad je baš vrijeme, kad Duh Sveti 
djeluje. 

Nutarnja milost čini, da sve, što je neugodno, 
kao siromaštvo, uvrede, progonstvo pravde radi, ne 
mogu duše uznemiriti. 

Pobjeda je sigurna, ustrajem li na putu križa. 

Bog ostavlja — da pritegne k sebi; šalje patnje 

. da poveća utjehu; traži žrtve — da naše srce, naše 
veledušje iskuša, da nas ojača, te u nama po malo 
pobudi sve veću odvažnost, što više želju za još ve- 
ćim pregaranjem. Primajmo svaki dan iz ruke Bo- 
žje, štogod nam pruži. živa vjera sve žrtve podnaša i 
daje im pravu vrijednost. 

Dragi je Bog pripustio da Laurencije, njegov 
vjerni sluga, na živoj žeravi pretrpi neizrecive mu- 
ke. Biti pržen na vatri: to čeka svakoga slugu Bo- 
žjeg. 

Tko Bogu služi, lako pregara gubitak onoga, što 
i onako ne bi svu vječnost trajalo. 

U ime Božje! nosimo i nadalje križ, ali ne pla- 
čući nego radujući se. 

Križ je simbol muke Isusove — dakle našega 
otkupljenja. U križu se pokazuje, kako vremenite 
patnje privode k blaženstvu, a uskrsnuće iz groba 
vječnom životu. da 4 ' 

Ja sam si kao svoj dio izabrao križ. On je bio 
moj stijeg, moj znak, moja zastava kroz dugi život. 
Do viđenja u tom znaku! 

5. Spasi svoju dušu! 

Promislivši svoje grijehe, što sam ih učinio, va- 
lja da se dalje pitam, koje sam još grijehe radi svoje 
prevelike slabosti i nestalnosti mogao činiti. Po niti, 
što proviruje, razaznaje se cijelo klupko. Tako je i 
kod mene, kao i kod svih ljudi, ona sklonost na sva- 
kovrsne grijehe, kao što su nevjera, opiranje Bogu, 
osvetljivost i putenost. Po tom mogu zaključiti, da 
ima u meni nagnuće na sve ove grijehe, te da ću lako 
upasti u njih, ustegne li Bog za čas svoju ruku. Sv. 
Augustin veli: Nema grijeha, što ga ma koji čovjek 
počinio, a da ga ne bi i drugi mogao učiniti. 

Razne slabosti duše dovode me u sličan položaj, 
u kakvu su bili apostoli na uzburkanom moru; ne- 
prestano mi prijeti velika opasnost, da se na vijeke 
izgubim. 

Živimo usred ljudi, koje čeka vječna osuda: a 
šta će sa mnom biti? Bilo ih je, koji su veće zasluge 
imali pred Bogom, pa ipak su otpali od vjere, te 
ugreznuvši u opačine jadno propali. Pazi, da ne bu- 
deš pravedan samo na oko i nestalan u dobru, te da 
se konačno ne izgubiš. 


6. Revnost. 


Kad se osvrnem na svoj dosadašnji život, pitam 
se, mogu li zadovoljan biti? Istina ono, što nijesam, 
donekle me umiruje. No da li sam nešto, i to baš ono, 
što bih morao biti, to je još pitanje. Ne radi se o 
tom, što jesam, nego još više, kakav sam. 

Svakoga čovjeka pomaže milost Božja, ako i ne- 
jednako; a ipak bi čovjek obično daleko više mogao 


.postići, nego li doista postizava. 


2% 

Nitko nije bio pobijeđen, a da nije mogao po- 
bijediti. 

Koliko puta sakupljamo, ali ne za se. 

čovjek se lako privikne na lijenost, te svašta ra- 
di, a da se nikad pravo i ozbiljno ne dadne na po- 
sa0. 

Bože moj, koliki broj godina već potratih u ne- 
marnosti i mlakosti! 

Mnogo nam toga Bog pruža, što uvelike dopri- 
nosi za naš duhovni napredak. No mi svojim opira- 
njem mnogo toga izgubimo. Jer koliko puta prigrli- 
mo križ, ali preko srca? Svladavamo se, ali samo za 
to, jer moramo. A koliko gubimo tako mlaki? E, kad 
bih vazda bodro i veselo, a ne preko volje, spreman 
na sve, vršio, što Bog hoće, odavna bih u Bogu bogat 
bio. Premnogo sam izgubio, što sam s milošću Bo- 
žjom mogao postići. Sve i kad bih od danas najsve- 
tije živio i najsvetije umro: ipak sam svojom privo- 
lom na velikom gubitku. Ah, kada ću već jednom 
Bogu zahvalan biti? 

Tako sam se zgražao pomislivši, koliko je zlo 
mlakost u duhovnom životu, da bih volio biti lišen 
sjetila i udova, te kao izmrevareni mladi mučenici 
Makabejci za sve postati nesposoban, pa makar kroz 
cijeli život morao podnositi ruglo i sramotu, samo 
da mogu ljubiti Boga, te mu služiti u patis po- 
niznosti. 

Moja je čvrsta odluka popraviti se, ne eda radi, 
nego poradi veće slave Božje. Ustat ću i nadoknaditi 
gubitak. To se može i u kratko vrijeme postići gor- 
ljivom revnosti. Ta, tko je bio Savao, a tko Pavao? 
A koliko je trebalo vremena za tu promjenu? »Sve 
mogu u onom, koji me jača« (Filip. 4, 18). Sav ću 

mar uložiti, da se dovinem neprestanom sjedinjenju 
s Bogom, pravom nutarnjem životu. 

Vjerujem, ali još dosta ne vjerujem. 

Jao meni, ako moje mišljenje ne bude više vrhu- 
naravno. 

Naravi se ne da umrijeti. Svaki put mi je teško, 
kadgod se Bogu potpuno hoću da prikažem, ne izu- 
zevši ni najmanje česti svojega srca. 

Zar ću mnogo dati, ako mu srce svoje predam? 
Zar ću si još uvijek nešto pridržati, ne misleći i ne 
mareći za svoju najsvetiju i najstrožu dužnost, da 
budem sav njegov? 

O kako je malo, što Bogu daje, tko sam sebe da- 
je; tko rado trpi progonstvo kroz cijeli svoj vijek; 
tko boluje bez prestanka — a kako je tek malo, što 
ja obično Bogu dajem! 

Koja mi korist od svega, što se nadam da ću 
u budućnosti izvesti, ako mi radi takovih sanjarija 
ma i jedno samo dobro djelo izmakne za život vječni? 

što su sve utjehe prema zadovoljstvu, što ga 
osjećam, kad sam jedan makar dan posve Bogu pri- 
kazao? Pa ako već sada ćutimo toliku utjehu, kad- 
go smijemo Bogu prikazati kakovu žrtvu: a kolika 
će tek u nebu biti naša radost, kad budemo jedan 
drugome čestitali Bogu prinesene žrtve. 

Treba da se Bogu prikažemo samo za rad u nje- 
govoj službi, spremni, da plodove svojega truda i 
znoja prepustimo drugima. Budimo zadovoljni, može- 
mo li samo radom, strpljivošću i pregaranjem udob- 
nosti iskazivati Bogu svoju zahvalnost. 

Nastojat ću, da što češće obavim išo djelo, što 
inače nijesam dužan. 

O kako je dragocjen život, gdje svaki trenutak 
ima svoju vječnost. 

Ima ih, koji prije reda ostare, te omlitave — ja 
pak neću da mirujem prije smrti! 

Rad neka mi bude žrtva, život patnja, smrt pa- 
ko ljubav! 

čvrsto odlučujem u svaki prvi petak, na dan Sr- 
ca Isusova, mognem li, čitav jedan sat posvetiti ispi- 
tivanju svojega duhovnoga napretka. 


7. Molitva. 


Nije to uzrok općoj nevolji, što na svijetu nema 
. dosta darovitosti, dosta znanosti, već to, što ne umi- 
jemo crpsti iz vrutka milosti. ' 

Od svih je vanjskih sredstava uspješnije povjer- 
ljivo općenje s Bogom u vježbama duhovnoga života. 

Najbolje su svoje službe vršili oni, koji su se 
dan na dan na krilima molitve znali uzvinuti k Bogu. 

Ža sve sam nekorist kan, kadgod odustanem od 
molitve. 

Nemarnost u molitvi čini me nevrijednim obil- 
nijih milosti. 

Zar da se u vrijeme molitve prepuštam rastrese- 
nosti? Zar da mislim na svijet i na zdravlje, kad vi- 
dim, da me Bog čeka, da me sudi? 

Moleći brevijar zaustavit ću se od vremena do 
vremena za čas, da se još više saberem. 

Tko zanemaruje molitvu, očito se slabo uzdaje u 
pomoć Božju. često zaboravim na svoju dužnost. Zar 
mi smije biti svejedno, kad navaljuju na Rim, kad 
preziru vrhovnog svećenika? To i mnogo toga valja 
da Bogu preporučim. Bog očekuje“i hoće, da vapim 

za njegovom pomoću. Neprijatelju ljudske naravi 
drago je, kad vidi, da svoje misli svraćam na drugo. 
Ne smijem biti kao nijem pas, koji ne haje, što lopovi 
provaljuju u kuću. ' i 

Dobro mi valja iskoristiti svaki čas poslije sv. 
pričesti i zahvalu poslije sv. Mise. Tada ne smijem ni- 
pošto zaboraviti na Sv. Crkvu, naročito na hijerar- 
hiju, da nakon smrti ne čujem: Dosad nijeste ništa 
molili. 

Vrijeme godišnjih duhovnih vježbi — vrijeme je 
napora i borbe, ali i pobjede nad neprijateljima duše 
nutarnjim i vanjskim. Hrabar vojnik već dugo izazi- 
van od neprijatelja, i to od neprijatelja slabijeg od 
sebe, jedva čeka, da s njim borbu zametne. 

Godišnje duhovne vježbe ne vrijede puno, ne 
raspalimo li se u njima na novu revnost i ne izađemo 
li iz njih odvažni, da u buduće svoj život bolje spro- 
vodimo. ; 


8. Isus. 


a) Spasitelj. — Sve stoji najviše do toga, u ka- 
kvu sam odnosu prema svom Spasitelju. Vazda ću 
nastojati, uživjeti. se u misli i osjećaje našega Spasi- 
telja. Ništa ne ću tražiti do li samo njega; ničemu se 
nadati osim po njem. Hoću njemu sličan postati u 
svemu, a najviše u duhu molitve i u čištoći srca. 

Jedino oni stječu mir duše kao dar s peba; koji 
Isusa istinski ljube i u njemu žive. 

Tko je onaj, što pripušta da se more uzburka i 
valovi uzbijesne? Zar to nije Onaj isti, na čiju se za- 
povijed vjetar i oluja smiruje? boli 

Uzalud je sav trudi Danas doklegod i nema 
Spasitelja. : 


kb 

Nitko nije spasitelj, do li po Spasitelju. 

Nikad nijesam sam, nikad nijesam u zapušteno- 
sti, jer uvijek mislim na svog Spasitelja, koji je uza 
me, te me nikad ne ostavlja, samo ako mu ja vjeran 
ostanem. 

b) Srce Isusovo. —  Predočio sam si bogataša 
plemenita srca, koji je bijednoga, u dugove zapalog 
siromaka izbavio iz nevolje, uzevši na se sve njegove 
dugove, ali uz uvjet, da odsada vodi svoje poslove, ka- 
ko valja, te se više ne zaduži. Sad ako dužnik za svo- 
jega dobročinitelja ne bi ni mario, pa ga ni pogledao, 
što bismo mi na to? — Jao meni, moji su dugovi već 
namireni: zašto ja na to ne pomišljam? Zašto se tako 
slabo u svojeg Otkupitelja uzdam? Zar da klonem 
duhom, kada gledam svog Spasitelja krvlju oblivena, 
svega izmrcvarena, te kad mi otkriva Srce svoje? 

Predajmo Bogu sebe i sve svoje; položimo sve 
svoje brige u njegove ruke; uronimo u Presveto Srce 
Isusovo i same nesavršenosti i grijehe svoje, a ono 
će iz svoje riznice za sve to zadovoljiti, vidi li samo 
u nas dobru volju, da se svakog zla klonimo, jedino 
želeći njemu da omilimo. 

Srce Isusovo — to je moje utočište! 

Molit ću oproštenje u Onoga, koji je oprostio 
grješnici prema mjeri njezine ljubavi, i molit ću ga, 
da moje grijehe uništi u rani svojega boka. 

Presveto Srce neka mi je poput štita proti napa- 
stima i poteškoćama. 

Neću se nikome tužiti ni jadikovati, nego ću ot- 
kriti Presv. Srcu Isusovu sve, što osjećam i trpim a 
ono će mi zacijelo pomoći. 

Prikazao sam Ocu nebeskomu  Presvetu Krv 
Isusa Krista i molio Bož. Srce za sve, koji su mi se 

preporučili, i za one, koji bi se možda još s mojom 


pomoću mogli spasiti. 


c) Muka Isusova. — Rane Raspetoga — to je 


škola mučenicima, škola crkvenim učiteljima, škola 


redovnicima i svećenicima. 
Obavljao sam križni put — sad u velikoj skru- 


šenosti — sad u duhu žive vjere — sad opet razma- 


trajući ljubav Spasiteljevu, koja od nas traži žrtve 


samoijublja — sad promišljajući kod svake postaje, 
Koliko Krv Isusova vrijedi kod vječnoga Oca, kod 


Duha Svetoga i kod Bl. Djevice Marije, koja je naj- 
bolje od svih stvorova shvatila otajstvo muke Isusove. 


Oh, koliko je Srce Majčino znalo cijeniti veliku žrtvu 
svojega Sina! 


d) Huharistija. — Presveti oltarski sakramenat 


jest — vrelo ljubavi. 


BI. Djevica Marija u Presv. Euharistiji vidi vi- 
še sadržano, nego što sadržaje cijelo nebo sa svim 


četama Anđela i Svetaca i sa svim svojim sjajem i 


ljepotom — kad bi sve to postojalo bez Onoga, što ga 
Presveto Otajstvo u sebi krije. 
Zar da se posve ne povjerim Onome, kojega sva- 


ki dan blagujem u sv. Misi? 


Kakav sam ja svećenik, ako obavljam žrtvu, a u 


životu neću da znam, što je žrtva? 


Kako malo dolikuje onome, koji svaki dan pri- 


stupa k oltaru Svevišnjega kao pouzdanik Božji, da 
posreduje za ljude, kad bi moglo njega smesti svako 


neraspoloženje i svaka zlovolja, i kad bi takovi hiro- 


vi utjecali i na vršenje svetih tajna. 


Možda, dok se ti na oltaru prepuštaš taštim mi- 


slima i rastresenosti, onamo dolje kod crkvenih vrata, 
sjedi zgurena starica prebirajući zrna svoje krunice. 

I dok će se ona na drugom svijetu sjati u rajskoj sla- 
vi, bit će možda svećenika, koji će se sretnim držati, 
ako jednom barem na samrti okaju život i tako barem 
odmah do rajskih vrata mjestance zadobiju. 


Za sv. Mise, u vrijeme pretvorbe, želio sam po- 
stati sličan Tijelu i Krvi Gospodina našega: bijela. 
me hostija sjeća neokaljane čistoće, a Krv me jača i 
nuka, da velikodušno prigrlim križ. 

često puta, kad pohodim Svetotajstvo u kapelici,. 
mislim ovako: Gle, kako Srce Isusovo u Presvetom 
Otajstvu nema nikakve utjehe zemaljske, pa ipak obi- 


luje radošću! — Drugom zgodom sjetim se svoje ne- 
marnosti kod pohoda, kod sv. Mise, kod sv. pričesti, 
kod zahvale. — Kadikad opet: Evo, Isus, naš Spasi- 


telj, meni se daje i pušta, da se rukama dotičem nje- 
gova PresvetogaTijela, da ga nosam, da lomim prilike 
OVOg Otajstva : a ja da se njemu ne predam? On me 
čeka, zove: a ja u njegovoj nazočnosti zar da mu se: 
oglušim, zaokupljen drugim neumjesnim mislima? 


9. BI. Dj. Marija. 


Predočivši si Bl. Djevicu kao trogodišnje dijete, 
a svoju dušu pred njom, pomislih: O kako se je ona. 
već u nježnoj mladosti dragom Bogu čisto i savršeno. 
prikazala! Zacijelo je već samim ovim činom više za- 
sluga stekla, nego ja u svojem dugom životu. 


Blago si ga čovj eku, skrši li okove, u koje je bio: 
sputan, te se preda Bl. Djevici, da ga vodi. Koliki li 


mir, što će ga uživati, i kako zlatna sloboda! 


Ja se posve predajem u ruke svoje mile Majke, 
Majke Božje. Neka raspolaže sa mnom kao sa svojim 
vlasništvom ; neka učini od mene, što hoće. Ona mi se. 

vazda ukazivala Majkom u mojem prošlom životu 
Njoj povjeravam i svoju budućnost. 

Sve, što meni i drugima treba, s velikim pouzda- 
njem preporučujem BI. Djevici. U svakoj prigodi na- 
dat ću se pomoći i svijetlu od Majke dobrog savjeta. 
Marija neka je moja jakost u poteškoćama: što sam. 
ne mogu postići, bit će moguće po njezinu zagovoru. 

Sveti oci prvog i drugog vijeka, zadojeni duhom 
našega Gospodina i Učitelja, putili su prve kršćane 
strogom i revnom životu. Mučenici pokazuju nam, ka- 
ko valja da preziremo opasnosti, boli pa i samu smrt. 
Gdje da ja crpem onu jakost, kojoj se toliko puta kod 
jednih i drugih divim? BI. Djevica dijeli darove mi- 
losti: rado će mi udijeliti dar jakosti, koji je u naše 
doba opet tako potreban. Majko Božje milosti. 

Molit ću Majku Božju žalosnu, da mi od Sina is- 
hodi vjeru pravu, vjeru nepokolebivu, vjeru nesavla- 
divu. ' . 

Treba, da se od B1. Djevice učim, kako se moram 
moliti i nadati. 

I ako uzbjesne oluje, i ako se obzorje na sve 
strane zamrači: dobro su zaklonjeni oni, koji se utje- 
ču pod plašt Majke Božje. 


10. Poniznost. 


Oholost se svladava poslušnošću i siromaštvom. 

Milost Božja tek u poniznom  sreu  plodonosno 
djeluje, a nikad u oholom srcu. A 

Tko se od taštine daje zanijeti, taj i sebe bez- 
umno precjenjuje i drsko krnji čast Božju. 

S pravom ti se smiju, vide li, da si tašt. i 

Đavao se ne boji baš puno onoga, koji se sam 
sebi dopada. 

Neprijatelj ljudske naravi ne prestaje nastojati 
da odvrati moj pogled od Boga, ne bih li tako zasluge, 
časti i hvalu, što sve samo Boga ide, preuzetno pri- 
pisivao samomu sebi i svojim vrlinama. 

Kad se samim sebi svidimo, otimamo Bogu čast, 
što samo njega ide; činimo kao nadničarka, koja u 
berbi ponajljepše grožđe kradom sebi uzima. 

Ode mojim dobrim djelima zasluga, ako tajna 
ruka taštim samomiljem sve ono ukrade, što sebi svo- 
jatam. 

Mnoga se dobra djela čine s nekom samo privid- 
nom poniznošću, pa će zato u nebu ostati bez na- 
grade. 

Stvar, recimo haljina, kad ne odgovara više svo- 
joj svrsi, odbacuje se; limena zdjela, kad zarđa, služi 
samo još za pseto: a ja, pun lakih grijeha i zlih na- 
vika, jesam li uža sve to još za službu svojega Boga i 
Spasitelja, i to za ovakovu službu, kakovu mi je on 
odredio? 

Sv. Petar nije nikako dao, da mu Gospodin noge 
pere; a meni on svaki dan, i to s kolikom brigom, 
«dušu pere od ljaga i zloće, i to kakove! Zar da me ne 
oblije crven stida? 

Duša mlaka prekriva svoje pogrješke, da ih ne 
gleda. 

Dobro mi je, što si me ponizio moćnom svojom 
rukom. Tvoja me Providnost po poniženjima vodi do 
zdravlja duše. 

želim i rado primam sve, što me ponizuje, neću 
da me ljudi drže velikim ni da me hvale poradi me- 
ne; nego ću se brinuti jedino za ono, što je na slavu 
Božju. 

Neću sebe tražiti niti se hvaliti niti se pohvaljen 
isprazno radovati, a ponižen neću klonuti duhom niti 
se žalostiti. 

Skrb za vlastitu čast i ugled, u koliko mi trebaju 
kod ljudi, prepuštam Božjoj Providnosti. 

U svemu, što se tek mene tiče, moram veliko-. 
dušno podnositi uvrede, ne mariti za klevete i krive 
sudove. 


Tvojoj, a ne svojoj slavi hoću da služim. 


11. Mrtvenje. 


U svemu treba da nas vođe više ideje. No kako: 
je to teško; jer se ideje sjetilima ne zamjećuju, i jer: 
našu neumrtvenu narav više Privlači ono, što joj 
godi, te zato svi obično traže ono, što sjetila vole. A 
gdje je onaj, koji doista muževno ustaje proti svo- 
jem vlastitom tijelu i krvi? 

Što se nastojanja oko mrtvenja tiče, usvajam 
praksu oca Lancicija (Lenčickoga), da se Bogu pri- 
kažem za neprestano nekrvno mučeništvo po križe-- 
vima svagdanjega života. Molit ću se za one, od ko- 
jih mi križevi dolaze; ljubit ću ih i vraćati im dobro- 
činstvima. Zahvalit ću Bogu, vidim li, da se oni uz- 
visuju, a ja umanjujem. Ovo ću prikazivanje svaki. 
dan ponoviti kod podizanja kaleža. 

S velikim sam pouzdanjem molio BI. Djevicu, 
da sav život provedem u pokori za grijehe svoje, za 
grijehe sviju u kući, te za svoje učenike i za one, koji. 
se kod mene ispovijedaju. 

Dugove mi valja isplatiti pokorničkim djelima. 

Što budem veći pokornik, to ću Boga više ljubiti, 
a istini bliži biti. 

Neka mi ne prođe ni jedan dan bez jednoga čina 
mrtvenja. 

Hraniti se moram, jer to zdravlje traži. Ali 
zdravlje ne traži, da uživam u stvarima, koje organi- 
zam treba, niti da mi one duh okupljaju. I za samog 
blagovanja valja da na drugo što mislim. Isto ovo 
vrijedi i za sve ostalo, što tijelu služi. 


12. Razne kreposti. 


čemu trud i muka, kad premalo mislim na dobru 
nakanu ? 

U svemu treba da me vodi prava nakana, jer bez 
nje nijedno djelo nije zaslužno. 

Dok se god iz mojega grla izvija još koja gla- 
sna riječ, neka i ona mojemu Gospodaru bude na 
slavu! i: 

Treba da mi je srce slobodno od svake strasti, 
pogotovo od putene, koja čovjeka omamljuje skoro 
kao pijanstvo; treba da mi je srce slobodno i od sa- 
moljublja, koje sve varavo oličuje i lažno izobličuje. 

Srce moje, budi vazda priprosto, bez himbe i 
bez natruhe svjetske lukavosti i slobodno od svake, 
i najmanje neuredne ljubavi. 

Daleko bilo kod mene, da se vladam ili govorim 
lukavo, dvorski ili politički. 

čuvat ću se svake ironije. mist 

Dragi Bog gleda samo na naše srce, na čistoću 
naše nakane. Njegova svemožnost dovodi nas do us- 
pjeh&, kojih ne smijemo pripisivati svojim silama. 

Nastojat ću da budem ponizan i pobožan. ' 

Kao što je ljubav bez jakosti — slabost, tako je 

jakost bez ljubavi — oporost. I jednog i drugog va- 
lja mi se čuvati. 

Neću mnogo govoriti, nego svojski raditi. 

Ne smijem kukavno uzmaknuti, kadgod sam du- 
žan odolijevati i odgovarati. 

Veselost je znak jakosti duševne, a turobnost — 
slabosti značaja. 

Gdje je žalost, tamo lako bude i grijeha. 

Treba da budem blag prema braći. Svaki sud, 
koji ne spada na me, prepustit ću Božjoj pravedno- 
sti. 

Srdim li se na druge, držeći sama sebe Dpraved- 
nim, onda već tim samim postanem nepravedan. 

Vrlo bih se znao žalostiti, opazivši na drugima 
neke meni odurne mane; no ne bi dugo, a ja se uvje- 
rih, da sam i sam istom slaboćom okužen. 

Koliko je moguće, nikoga neću kuditi, bio on na- 
zočan ili nenazočan. 

O tuđim pogrješakama ili ću šutjeti ili, ustreba 
li, govorit ću, ne služeći ge drugim začinom do lju- 
bavi. 

Ima trudbenika, koji su istina mnogo zaslužni 
PO Crkvu, ali su opet takovi, te mute mir i slogu, 
ometajući rad i takvima, koji barem kao i oni Boga 
hvale. 

Ima ih, koji vole prešutjeti dobro, a iznositi sa- 
mo zlo. Zar je sve zlo, što drugi rade? Zar ne čine 
ljudi upravo za to mnogo toga manje dobro, jer ih 
nitko ne hvali, tako da napokon postanu nezadovolj- 
ni i sami sa sobom? ' 

Mnogo doprinosi općem raspoloženju među bra- 
ćom, tko zna med kupiti, te svakom bratu danom 
zgodom reći koju u pohvalu. 

' češće ću duhom zaredati kod onih, s kojim sam 


pod istim krovom, te ću zahvaljivati Bogu za sva 

dobra, što ih po njima čini, a preporučit ću mu nji- 
hove slabosti i pogrješke. 

U poteškoćama svagdanjeg života najizdašnija. 
su sredstva: nutarnji život, solidna. krepost, nepre- 
stano zatajivanje samoga sebe, želja za mučeništvom,. 
a nada sve ona Ignacijeva: »Muko Kristova, pokri- 
jepi me!« 


135. Red Družbe Isusove. 


Kolike li utjehe za me, kad gledam, kako i samo: 
ime »Isus«, donekle preinačeno (»Isusovac«), našim. 
protivnicima mrzak je i porugljiv izraz. Blago si ga 
svakome, koji od takve čeljadi ne prima nikakve ča-- 
sti, nego je već u ovom životu njima s protivne stra- 
ne. Jedino, što nas i te kako boli, jest nesreća upra-- 
vo onih, koji misle, da će ovakovim putem stići do: 
žuđene sreće. 

Tješi me, što je Isusovac — htio, ne htio — već: 
samim svojim imenom u očitoj opreci sa svijetom. 
To je vredniji svojeg imena, što je slobodniji od sva- 
kog udioništva s njim. 

Dogodilo se s Družbom Isusovom što mu drago : 
vojujući pod njezinim stijegom možemo i u najtežim. 
progonstvima mirno sačekati konac naših žrtava. 

Stabalca izložena udarcima bure i oluje postaju 
još jedrija i jača. A onima, koji Boga ljube, sve se: 
obraća na dobro. 

Izgledala naša vremena još kako burna i tmur- 
na, ipak nam naši neprijatelji neće moći oteti du- 
ševne vedrine i utjehe Božanske. 

Uvijek se nanovo divim sjećajući se, koliko je u 
Družbi Isusovoj, na pr. u Paragvaju, bilo doista sve- 
tih ljudi. Stid, me obuzima, kad pomislim, da svaki 








13. Red Družbe Isusove, 33 


dan oblačim isto odijelo, u kojem su mnogi postigli 
zamjernu svetost, a nekoji i krunu mučeništva. No 
opet tješi me i hrabri pomisao, što je i meni uvijek 
otvoren isti vrutak, iz kojega su oni crpli toliko obi- 
lje milosti i neslomive jakosti. Taj vrutak jest Presv: 
vltarski sakramenat. 

Nepokolebiva je moja odluka ne uzmicati od 
sjajnih izgleda naših pređa, što nam pokazaše pravi 
put. 

Zašto sam rekao s Bogom rodu, znancima, svi- 
ma i svemu na svijetu? Zar ne, da za to nađem život 
s Kristom, život apostolski; da postanem oruđe mi- 
losti Božje, a prije svega drug Isusov, ma koja mi 
se služba povjerila u Redu. Dosta, ako me samo Otac 
nebeski, kad mu dođem polagati račun, dočeka s ri- 
ječima: To je sin moj ljubljeni, koji mi je po volji. 

Dragi Bog nije mi mogao dati bolje zamjene za 
rođenu majku, nego Družbu Isusovu. Ona mi je 
majka. 

Kako su sretni oni, kojih svijet ne sapinje TI im 
pretjeranim zahtjevima i obzirima! 

Neka se Isusovac ne podaje slatkome pokoju u 
svojoj domaji, jer teško da je prorok ugledan, gdje 
ga okružuju prijatelji i rođaci. 

Hoću da budem: pravi Isusovac, kojemu je naj- 
draže poniženje, povjerljivo općenje s Bogom i mr- 
tvenje. i 

Iz ljubavi k našoj Družbi i svojoj braći odlučio 
sam, da ću uvijek svim silama poraditi, kako se ne 
bi radi mene učinio ni najmanji izuzetak od općih 
propisa i običaja. 

Odijelo Družbe Isusove već samom svojom cr- 
nom bojom sjeća me, da sam već odavna Bogu za 

ljubav obamro zemaljštini i da za to s mirom mogu 
učiniti zadnji korak, koji mi je i onako uvijek bio 
pred očima, na koji sam samo čekao. 

Molite se za me, da mogu jednom stupiti pred 
Gospodina kao pravi Isusovac, s imenom Isus u 
srcu i na ustima. 


14. Redovničke kreposti. - 


a) Sveto Siromaštvo. — Svim marom hoću da se 
trsim oko svog redovničkog siromaštva. Odlučio sam 
ljubiti siromaštvo kao majku. Iskusio sam, da mi je 
to mnogo koristilo na putu k savršenosti. 

želju za častima i ljudskim pohvalama treba is- 
korijeniti s pomoću siromaštva duhovnoga i stvar- 
noga. ' 

Zašto želim imati ono, što i onako ništa ne vri- 
jedi? 

Svakoga ću se mjeseca pitati, ne bi li se štogod 
(u odijevanju, u sobi itd.) još priprostije dalo ure- 
diti. ' 

b) Sveta čistoća. — Bezbrižno ležeći u travi na- 
jednoć zamijetih, da mi se je zmija otrovnica tik do 
srca došuljala. Motreći joj oči, boju, kretnje, — sav 
protrnuh od užasa. Sad me pogleda i kao da reče: 
Već me odavna uza se nosiš — kad zanemaruješ mr- 
tvenje; pa koje onda čudo, da te salijeću misli proti 
svetoj čistoći? 

Kako da izbjegnem pogibelj, da me zle misli ne 
rastave s mojim Bogom? — Evo kako ćeš: čini poko- 
ru vanjsku i nutarnju, zle predodžbe odmah prekini, 
vrši djela ljubavi upravo spram. onih, koji su ti po 
naravi. odvratni, čuvaj. se  besposlice i gaji duh mo- 
litve. 

Zaklinjao sam Žalosnu Gospu ljubavlju prema 
Sinu, da mi isprosi od njega milost, e mu čistim sr- 
cem služim. 

Blažena mi je Djevica ishodila milost, da sam u 
srcu odbio svaku privolu na grješne misli. 

c) Sveta poslušnost. — čudno, kako se je svuda 
uvriježio duh krive neovisnosti! Kako mi obično malo 
branimo auktoritet pretpostavljenih, te kako mu se 
i sami lako izmičemo! 

Često se utječem zagovoru Bl. Gospe, da mi is- 
prosi duh poslušnosti, kakovu iziskuje Družba Isuso- 
va. Danas sam u razmatranju usporedio sebe i Go- 
spodina, koji je na okrvavljenim ramenima uznio te- 
ško breme križa, te razapet zavapio: Svršeno je! — 
Još više truda moram uložiti, nipošto sustati, nego 
svim silama pregnuti oko savršene poslušnosti. 

Kraj naše pokvarene naravi bez poniženja ne- 
ma prave poslušnosti. 

Iziskujem li od poglavara, da me uprave putem, 
kojim ja hoću, tad doista ne radim kao sv. Josip i bl. 
Djevica, koji su obično išli putem, što im je Anđeo 
označivao. 

Vrlo koriste žrtvice poslušnosti, za koje se mal- 
ne svaki dan pružaju prilike, 

Što me umiruje, to je moje duboko uvjerenje, da 
mi preko poglavara sam Bog govori. 

Kad su me salijetale poteškoće proti poslušnosti, 
odgovarao sam ovako: A kako to, da se Isus preda 
momcima, a oni ga doista vežu? Ne zazire ispiti gorki 
kalež, što mu ga pruža Otac nebeski. Ako to za me 
čini, da me očisti od samoljublja, da me izliječi, da 
me spasi — zar da se ustručavam slušati takova Go- 
spodara? Zar mi on nije Vođa, Kralj, kojega sam 

odlučio slijediti? Njega ću dakle gledati u svojim 
poglavarima, ljubiti ih i slušati kao Krista. Kadgod 
ne budem znao, jesam li dužan u čem ravnati se po 
volji poglavara, odmah ću se sjetiti muke isusove i 
u njoj tražiti savjet. 

Nastojat ću u svojim poglavarima Boga prepo- 
znavati. Pa ako katkad i ne mognem odobriti, što ra- 
de, ipak mogu slušati. Uostalom, kadgod sam na nji- 
ma što manje dobro u srecu prekorio, prije ili kasnije 
sam isti nedostatak i na sebi primijetio. Zato će mi 
biti uzor isus pred Pilatom i židovskim svećenicima. 
U njima je priznavao vlast, što im dolazi od Oca nje- 
gova. Bog hoće ljude po ljudima voditi do savrše- 
nosti. 

Strogost još nijednog moga poglavara nije bila 
takova, kao što će biti zacijelo strogost pravednoga 
Boga. »Što ću jadan tada reći? — Kome ću se tad 
uteći ?« 

Dok sam za sv. Mise kod pretvorbe oči upirao u 
obje sv. prilike, dođe mi na pamet: Evo ti poglavara! 
On ti se po sv. vjeri i u onom drugom poglavaru vid- 
ljiv ukazuje, pa ti neće biti teško i ovoga ljubiti, 
pogotovo kad ti nitko ne nalaže gledati na njegove 
nedostatke, nego na njegovu osobu. 


O stvarima, koje na poglavare spadaju, neću 
govoriti, osim kad mi je dužnost, a i onda vrlo opre- 
zno. Učinim li kad drugačije, postit ću jedan dan. 

Svaki ću dan kod sv. Mise svojega mjesnog po- 
glavara po imenu Bogu preporučiti, a često i disci- 
plinu u kući i u provinciji. 

15. Kristov svećenik. 


Svaki je svećenik dužan nastojati, da po temelji- 
tim krepostima sjedinjen s Bogom, Gospodinom na- 
šim, bude vrsno oruđe u njegovim rukama. 

Malo koristi, ljudima lijepo govoriti i vješto s 
njima postupati, ne počnem li najprije kod samoga 
sebe. 

Najprije valja pripraviti svoju dušu, da nam on- 
da naše djelovanje bude još uspješnije. 

Redovnici i svećenici sa Kristom zajedno sura- 
đuju pri spasavanju onih nesretnika, koji srljaju u 
pakleni ponor. 

Svećenik po svojoj je službi kao oko, što zrije 
budućnost, a njegova usta navješćuju je narodu. 

Koliko duša propada našom krivnjom! Bog ja- 
dne grješnike ne trga iz njihove nevolje silovito, ne- 
go ih spasava po drugima. Kako će mi se Bog smi- 
lovati, kada sam toliko puta zapreka bio uspjehu nje- 
govih spasiteljskih namjera? 

Svaki propovjednik mora uvjeren biti, da on ni- 
je ništa do li oruđe milosti Božje, i kao takav treba 
da iznosi samo ono i onako, što i kako odgovara nje- 
govu staležu i njegovoj zadaći. 

U po noći u taboru zaori iznenada zapovijed: Na 
noge momci! Nasta komešanje i vika. Za čas krenu 
vojska, spremna za boj. Svi odoše, samo jedan od 
časnika zaosta pod izlikom, da mora jedan hitni na- 
log izvršiti; a u istinu ode u kantinu na raskalašenu 
zabavu. — Ima li takovih časnika i u vojsci Kristo- 
voj? 

što bi ti rekao vojniku, koji još prije bitke baca 
pušku, te se u krčmi razmeće i hvasta svojim junač- 

kim djelima? A zar mu nije sličan — tašt vojnik 
Kristov, koji fantazirajući spasava bezbrojne duše, 
a u istinu možda nijedne? — koji opojen svojim to- 
božnjim vrlinama u mnogo vremena tek jednim ili 
drugim činom štogod pred Bogom zasluži? 


16. Moje staleško zanimanje. 

Moje zanimanje u mnogo čem čini se priprosto: 
i dosta neugledno, ali opet iziskuje puno truda i str- 
pljivovsti. Neka! To je moj dio, što mi ga je Bog 
dao. 

Tko u stroj ulijeva ulje, tko čisti kotače, tko ih 
pokreće, mnogo čini, makar ga svijet omalovažavao. 

Ljubav Bogu dokazuje se djelom; a moje je 
djelo uzgoj mladeži. Nastojat ću uzgajati učenike 
riječju, životom i smrću svojom. 

Morat ću opet u novoj školskoj godini mnogo 
toga podnašati. Ipak ću se spremna i radosna srca. 
latiti svoje službe. 

Breme školske godine — evo ti, Eriče, trnove 
krune! 

Kada đaci naprave vragolije, a ja ih ne mognem 
obuzdati, pripoznat ću ih kao bič Božji, koji me ka- 
zni radi moje mlakosti. 


17. Smrt. 


Treba da si sve pripremim za smrt kao trgovac, 
koji računa, da će najpovoljnije vrijeme za unosan 
posao doskora minuti. Što, ako bi smrt nahrupila 
prije, no što se nadam, a dani mi međutim izmiču 
prazni, bez ploda i koristi? 

Zemni život primiče se kraju: a što sam ja do- 
sada sabrao za kraljevstvo nebesko? 

U radu hoće se marljivosti, hoće se  revnosti; 
žurit se treba, jer dan života prolazi, i »dolazi noć, 
kada nitko ne može raditi« (Iv. 9, 4). 

Zašto da se bojim smrti, kad živim i radim za 
vječnost, a ne za vremenitost? 

Same smrti malo ili nimalo ne treba se plašiti ; 
pače treba je i prezirati, samo ako nam je život ta- 
kav, te se ne trebamo bojati vječnoga Suca. 

Sve se iznova vraćam želji, da umrem s Kristom 
i za Krista; i molim Srce Isusovo, da mi u času smrti 
udahne one osjećaje, što ih je samo tada imalo. 

želim, da mi po dobroti Božjoj smrt bude slična 
Spasiteljevoj, e bih zadovoljio za grijehe svoje i osta- 
log svijeta. 

KAZALO. 


Tko je bio o. Erik Brandis? 

. Taština svijeta 

.Bog_ . & 

A Provldtiokt Božja 

. Protivštine . . . 

. Spasi svoju dušu , 
Revnost . ... 

. Molitva 

. Isus. . 

, Blažena Djerića Mesija 

, Poniznost Š 

. Mrtvenje 

. Razne kreposti 

. Red Družbe Isusove 

. Redovničke kreposti 

. Kristov svećenik . g 

. Moje staleško zanimanje i 
Smrt... ; 

